L 234/190
EL
Επίσημη Εφημερίδα της Ευρωπαϊκής Ένωσης
22.9.2023
ΑΠΟΦΑΣΗ (ΕΕ) 2023/1810 ΤΗΣ ΕΠΙΤΡΟΠΗΣ της 19ης Σεπτεμβρίου 2023 σχετικά με αίτημα για διευρυμένη σώρευση μεταξύ Καμπότζης και Βιετνάμ, σύμφωνα με το άρθρο 56 παράγραφος 1 του κατ’ εξουσιοδότηση κανονισμού (ΕΕ) 2015/2446, όσον αφορά τους κανόνες καταγωγής που χρησιμοποιούνται για τους σκοπούς του συστήματος γενικευμένων δασμολογικών προτιμήσεων δυνάμει του κατ’ εξουσιοδότηση κανονισμού (ΕΕ) 2015/2446 για ορισμένα υλικά ή εξαρτήματα που χρησιμοποιούνται στην παραγωγή ποδηλάτων
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΕ) αριθ.
952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 64 παράγραφος 3,
Έχοντας υπόψη τον κατ’ εξουσιοδότηση κανονισμό (ΕΕ) 2015/2446 της Επιτροπής, της 28ης Ιουλίου 2015, για τη συμπλήρωση του κανονισμού (ΕΕ) αριθ.
952/2013 του Ευρωπαϊκού Κοινοβουλίου και του Συμβουλίου, όσον αφορά λεπτομερείς κανόνες σχετικούς με ορισμένες από τις διατάξεις του ενωσιακού τελωνειακού κώδικα (2), και ιδίως το άρθρο 56,
Εκτιμώντας τα ακόλουθα:
(1)
Το άρθρο 56 παράγραφος 1 του κατ’ εξουσιοδότηση κανονισμού (ΕΕ) 2015/2446 προβλέπει ότι οι δικαιούχοι χώρες του συστήματος γενικευμένων προτιμήσεων (στο εξής: ΣΓΠ) της Ευρωπαϊκής Ένωσης μπορούν να ζητήσουν διευρυμένη σώρευση με χώρα με την οποία η Ένωση έχει συνάψει συμφωνία ελεύθερων συναλλαγών (στο εξής: ΣΕΣ) σύμφωνα με το άρθρο XXIV της ισχύουσας Γενικής Συμφωνίας Δασμών και Εμπορίου (στο εξής: GATT).
(2)
Το άρθρο 56 παράγραφοι 1 και 2 του κατ’ εξουσιοδότηση κανονισμού (ΕΕ) 2015/2446 καθορίζει τους όρους υπό τους οποίους οι δικαιούχοι χώρες του ΣΓΠ μπορούν να χρησιμοποιούν, στο πλαίσιο διευρυμένης σώρευσης, υλικά από χώρα με την οποία η Ένωση έχει συνάψει συμφωνία ελεύθερων συναλλαγών σύμφωνα με το άρθρο XXIV της GATT.
Ειδικότερα, το άρθρο 56 παράγραφος 1 προβλέπει ότι η σώρευση αυτή μπορεί να εφαρμοστεί μόνον εφόσον οι χώρες που συμμετέχουν στη διευρυμένη σώρευση αναλαμβάνουν δέσμευση να συμμορφωθούν ή να διασφαλίσουν τη συμμόρφωση με τους κανόνες καταγωγής του ΣΓΠ, τους κανόνες καταγωγής που ορίζονται στη ΣΕΣ ΕΕ-Βιετνάμ και όλες τις άλλες διατάξεις που αφορούν την εφαρμογή των κανόνων καταγωγής, και να εξασφαλίσουν τη διοικητική συνεργασία που είναι απαραίτητη για τη διασφάλιση της ορθής εφαρμογής των κανόνων αυτών τόσο έναντι της Ένωσης όσο και μεταξύ τους.
(3)
Η Επιτροπή λαμβάνει απόφαση σχετικά με το αίτημα αυτό σύμφωνα με τις εσωτερικές διαδικασίες της.
(4)
Με επιστολή της 2ας Δεκεμβρίου 2022, η Καμπότζη υπέβαλε αίτημα για διευρυμένη σώρευση με το Βιετνάμ σύμφωνα με το άρθρο 56 παράγραφος 1 του κατ’ εξουσιοδότηση κανονισμού (ΕΕ) 2015/2446.
Το αίτημα αφορά ορισμένα υλικά ή εξαρτήματα που χρησιμοποιούνται στην παραγωγή ποδηλάτων, καταγωγής Βιετνάμ, τα οποία θα χρησιμοποιηθούν ως υλικά, καταγωγής Καμπότζης, για την παραγωγή και εξαγωγή προς την Ευρωπαϊκή Ένωση, στο πλαίσιο των προτιμησιακών δασμών του ΣΓΠ, ποδηλάτων των κλάσεων 87.11, 87.12 και 95.03 του Εναρμονισμένου Συστήματος (ΕΣ).
(5)
Προς υποστήριξη του αιτήματός της, η Καμπότζη υπενθύμισε ότι, δεδομένου ότι το Βιετνάμ έχει διαγραφεί από τον κατάλογο των δικαιούχων χωρών του γενικού καθεστώτος του ΣΓΠ από την 1η Ιανουαρίου 2023, τα υλικά ή εξαρτήματα, καταγωγής Βιετνάμ, που χρησιμοποιούνται στην παραγωγή ποδηλάτων θεωρούνται μη καταγόμενα και, ως εκ τούτου, οι παραγωγοί ποδηλάτων της Καμπότζης δεν μπορούν να επωφελούνται από την αδασμολόγητη πρόσβαση του ΣΓΠ για τα
(1) ΕΕ L 269 της 10.10.2013, σ. 1.
(2) ΕΕ L 343 της 29.12.2015, σ.
1.